Ma arvan, et Pärnu on veel lahedam ilma Hansamölluta. Kindlasti kohe! Vaikne pärastlõuna, meeldiv seltskond, vardad, võib-olla tassike kohvi...        Kas te olete näinud peenes ristpistes tikituna tervet diivanit, kus leidub nii  olustikupilte talutöödest kui ka Mona-Lisa? Perfektses, samas meeletus värvimöllus. (ma ei julgeks sellele istudagi...) Või kas olete näinud maale, mis sünnivad vaid spaatlit kasutades ning panevad südame sulama oma toonide ning malbete aktidega? Vihjeks veel, et leidub ka Liina Viirat mitu riiulitäit korraga ja veel palju peent ja maitsekat käsitööd (ma pigem ütleks, et kunsti).        Ma arvan, et ei ole ka palju neid, kes on näinud korsetitegijat tööhoos, õmblused imepeened ja nõel täpne.  Käsitsi, muide!!        Kui ma nüüd huvi suutsin tekitada, siis olge lahked- reedel oleme  Lauraga Pärnus Vuhti galeriis (Ringi tn 40) koos tööhoos ning valmis kõikidele soovijatele omi nippe jagama! Kohal olen hiljemalt kell kaks ja koon umbes kella viieni.        Kui kellelgi peks vaja olema kvaliteetset sallilõnga, siis võin seda soovijale kaasa võtta (kuid enne  kirjuta mulle, palun, millist tooni ja kui palju!) Ilma nuppudeta salli jagu lõnga maksab vaid 2 eurot :-)